I fryktens skygge

I fryktens skygge (originaltittel Cape Fear) er en psykologisk thriller fra 1962, regissert av J. Lee Thompson med blant andre Gregory Peck, Robert Mitchum og Martin Balsam i hovedrollene. Filmen er basert på romanen The Executioners av John D. MacDonald.

En nyinnspilling ble utgitt i 1991 med Martin Scorsese som regissør. Peck, Mitchum og Balsam medvirket også i nyinnspillingen.

Det amerikanske filminstituttet (AFI) har kåret I fryktens skygge til tidenes 61. beste spenningsfilm fra USA. De har også kåret Mitchums rollefigur til filmhistoriens 28. beste skurkeskikkelse.

Handling 
Etter å ha sonet åtte år i fengsel for voldtekt er Max Cady (Robert Mitchum) endelig fri. Han reiser til Georgia for å oppsøke advokat Sam Bowden (Gregory Peck). Cady gir Bowden skylden for at han ble dømt i utgangspunktet, ettersom Bowden vitnet mot ham i hans rettssak. Nå kan Cady endelig få sin hevn ved å ødelegge Bowdens liv. Når Bowden innser at han ikke kan kvitte seg med Cady med hjelp av loven, blir han bekymret for hans kone Peggy (Polly Bergen) og hans 14 år gamle datter Nancy (Lori Martin). De reiser til Cape Fear for å søke tilflukt, men Cady følger etter...

Medvirkende 
 Gregory Peck som Sam Bowden
 Robert Mitchum som Max Cady
 Polly Bergen som Peggy Bowden
 Lori Martin som Nancy Bowden
 Martin Balsam som Mark Dutton
 Jack Kruschen som Dave Grafton
 Telly Savalas som Charlie Sievers
 Barrie Chase som Diane Taylor
 Paul Comi som George Garner
 Edward Platt som dommer
 Will Wright som Dr. Pearsall
 Joan Staley som servitør

Referanser

Eksterne lenker 
 

Thrillerfilmer fra USA
Filmer fra 1962
Engelskspråklige filmer
Sort-hvitt-filmer
Filmer basert på bøker